
KORISPONDENSA DI SONS 


Pa kes ki ka sta minimamenti o ki sta poku familiarizadu ku alfabétu pro- 
postu na Kulöki di Mindelu, un juda pa fasilita letura di puemas en Kauberdianu 
(k'e kuazi totalidadi) di KUMUNON D’ÄFRIKA: 


~- tch (tchoma — coma) 
— dj (djuda — juda) 
— il (ilha — ila) 
— nh (nhos — hos) 
ch, x (chulu — Sulu; xarope — faròpi) 
g,j (gilete — Zileti; janela — Zanela) 
g (gato — gatu; guera — géra) 
— c, q (caquera — kakera) 
— c, c, s, ss (cende — sende; lancol — lansol 
sossego — soségu) 
z — $,xX,z (casa — kasa; exame — izami; zaragata — Zaragata) 
y — e (kon2unson kopulativu: cassa, cassaco e cassamento — kasa, 
kasaku y kasamentu) : 


a KOND > —— 0 


Létras ki ka parse n'es lista y ki ta parse na kalker testu en Kauberdianu, 
n'es libru, debe ledu (en prinsipi) sima ta leda normalmenti, ántis di alfabétu ki 
propodu na Kulöki di Mindélu. 


Otor 


NÓTAS DI OTOR 


RUMUNON D’ÄFRIKA e frutu di un seleson di puemas ki, désdi 1971, 
N ben ta pruduzi, non sistematikamenti, mas kauzal y kazualmenti. 

Kelöki N fla kauzalmenti, e ividenti ki N kre fla ma, pa kada un d’es, N 
tenba, na altura di si raZistu skritu, un motivu. 

Kazualmenti, purki ses raZistu foi kuazi pur asidenti. Na verdadi, si, na al- 
tura ki ses izizenti inspirason ataka-m, N ka staba munidu di papel y Rusa'l skre- 
be (len di un sértu rakojimentu intirior), niñun d'es ka ta sérba razistadu (pelu 
menus di manera sima es fika). 

Non sistematikamenti purki, na pruduson di kada un d'es, ka staba pre- 
zenti ideia di fase un kuletania y mutu ménus es kuletania, mas sinplismenti mo- 
tivu y inspirason di kel mumentu, kunpañadu di ditirminason y posibilidadi di si 
razistu. f 

Sima nómi d'es kuletania ta suziri, nu sta dianti di un konzuntu di pue- 
mas ralasionadu ku Afrika, en Zeral, y Kauberdi, en partikular, na oju di senti- 
mentu y lus di pensamentu di un afrikanu kauberdianu. 

Distribuson d'es 50 puemas (ku data y lokal di ses ra2istu na Indisi) na 
kuatu kapitu d’es libru (Konstatason, Inketason, Rafleson, Intirvenson) pode 
parse. pa un ladu, disnisisari y, pa otu ladu, un poku arbitrari, len di poku gostu 
stetiku. 

N pode invokaba alguns razon ki leba-m skoje es prusésu. Mas N.ta prifi- 
ri ka fla nada, fin di Aa ledoris fika inkondisionadu na ses liberdadi kritiku, y mi, 
tanbe, livri na na arbitraridadi konsienti,mas o ménus motivadu pa sértus kritéri. 

Na un ültimu apontamentu, un votu: si stétika di KUMUNON D'ÁFRI- 
KA parse di fraku kor, gostu y ĉeru, k'el ten pelu ménus kau-pega di sirbintía, o 
Kel ser un pitada'l tabaku na naris di konsiensa, o inda un kujer di onestidadi 
na ŝikra di pensamentu, na bóka di sentimentu. - 


T.V. da Silva 


PREFAS 


Es long re2ist d' sinkenta puéma e un at d'koraŝa mural y pulitka. El 
ta levo-n ma se autor na kamin d' ses " perplexidades”, duvda y $peransa na diş- 
tin’ futur d’Kab Verd, giöd senpr pa se grand amor pa Mamai-Téra. 


Es livr d'puéma ten kuat maros, y könd un psoa ta pasá d'un pa kel ot el 
ta sintí, enbóra na se vziñansa, kel ta nun teren’ o nun Gon k'ti ta muda manent; 
pa konparason, pa forma d’lavrä y d’kultura entr kada maros, y k'2a ka ta pir- 
miti senon avansä sen oia pa tras. 


` Dvéra, T. V. da Silva ta dotá un ¿kema dialetk na organizason d'seŝ pué- 
ma (Konstatason 3 Inketason/ / Rafleson => Intervenson, k'ta korespondé a On- 
ti, Osi, Manan, subtitl d'se livr) y k'ta konduzi-l pós-a-pós pa ultrapasä un orizont 
na prinsip fĉod: transformason d'se mund, d’Kab Verd (en 3eral). . 


Kostatason d'rialidad d’Kab Verd (naturéza madrasta, sosiedad dominód 
y kolonizöd, lienason) e pont d'partida pa inkietason d'es puéta y log d'refleson, 
li y la salpikód d' ”perplexidades”, duvda, mesm könt a ason d'Partid, dprésa 
rezulvid na d’konesiment dialetk: negason d'negason. 

Pur is no fala d'koraša mural y pulitka. El ka ten k'skondê nada: se obzet 
.e konsé rialidad y non mete-l nun pel d'es bie k'ta muda d kor... 

No ta sperá k'es nog interpretason ka ta kondisionä liberdad kritk d'ne- 
hun leitor, sima era dzez d’se autor log na entrada d'se livr. 

Y d'puezía no ka fala nada: ma uli-l li, preña d'promésa. 


Praia, 6 d'Setenbr d'1983 


Osvaldo Osório 


DIDIKATORIA 


Pa konsiénsa di tudu Afrika, 
di tudu afrikanu y afrikanista 
di tudu umanista umanu, 
na tudu spasu, ténpu y kultura. 


| 
, 


KONSTATASON 


KAUBERDI TA KORE 


Na ña kuartu ŝintadu 
Kauberdi ta köre 

na fita'l Pensamentu 
tudu beléRu'l Lenbransa: 


Pensamentu ka ta para. 
Lenbransa e lanpa 
ki sega-m oju sézu: 


N ta.manda Pensamentu para. 
Pensamentu ta ri-m: 
Manda Korason para!... 


Anton e ta kore 
kobon ku ladera | 
tudu beléku 
di Kauberdi! 

MI LI MI LA 


N sta la.ku hos: 
N ka sta ku mi. 


Biku'l ña Korason 


ka disliga di ños: 


Tizora faka o greja 
ki pode korta'l 
Mórti e si nómi! 


PERTO... MAIS PERTO 


Sentado a praia contemplo 

semeada de Bronzes. 

A linda Manhá abraca-me o Espirito. 
Ventania fria ataca o Calor 

que sobre mim cai 

do sorriso solar. 


Fito o Mar cujo azul 
me diz 

ser cabo-verdiano: 
Suas ondas saudades 
me trazem e levam 
tristezas e dúvidas. 


Perto de ti | 
ó Mar | 
mais perto 
de Cabo Verde | 

„de que estou fora 
que me está dentro! 

BU STORIA 


Kantu es Ciga na bo 
sen fiju es aða-bu: 


Anti'l Susu ferga oju 
fiju es ranza-bu 
di otus mai ku pai! 


Bu doŝura di mal 
sedu margosa: 

es da-bu fiju 

es fase-bu skrabu: 
bu fiju tanbe! 


Oŝi bu sta 
na kudadu'| bu fijus. 


Bu Speransa temozu 

sa ta sangra Ceu: 

bu fiĵus ka sabe sta 

ku kunpaĥeru: 

ĵunta mo ka sa ta fasedu 
sima bu nŝina! 


E CONDICAO 


De ti saf 
De mim näo sais 


Fazer por ti 
seja o que for 
desde que bom 
desejo tanto!... 


Fazer por ti 
seja o que for 
não posso agora 


„mesmo que deva. 


Esperar näo.& 
a solucáo: 
é condicäo 
sine qua non! 

OSI BU PARI 


Dipos di sinku séklu violadu 
nase bu Dia 

ku lagua’l sabura na petu 

ku dor di kabésa na bariga! 


Bu Dia bu pari oši: 
e Dizezu ki bu karaga 
na bariga sinku seklu!... 


Sinku séklu bu vive 
sen konge un dia: 
bu Dia bu pari ofi! 


Bu Bida sta kuazi ta nase! 


Sima bu Dia ta kiria 
bu Bida ta raforsa 

bu Forsa ta ranoba 
bu Strada bu ta abri 
bu Distinu bu ta skoje 
Kauberdi ña Mai! 


Sar 


SIMBIOSE 


O último dia 

do terceiro Dezembro 
aqui 

longe de ti 

Cabo Verde! 


Váo-me matando saudades 
que me váo nutrindo! 


Sofro e gozo 
quando 
gozo e sofro. 


Longe de ti 
contigo estou: 
Eu sou teu: 
eu sou Tu! 

UN BONBA 


Zuvinal Kabral ku Na Iva 
fase sen sabe 


' kusa kes fase: 


es guarda es linpa es puli 
un bonba potenti 
ki ningen mas ka pode fase! 


“Un bonba korason di oru 


ki dizarmadu 
kantu komesa rabenta! 


Un bonba ki Sintidu 
amadu odiadu êoradu. 
Mas ka ridu! 


Na ragistu di patenti 
e ĉomadu 
AMILKAR KABRAL! 


SORTI'L BERDIANU 


Berdianu nase tirsijadu: 
si bida sirijadu 
na si Tera tirsija'l! 


Berdianu sai di si Tera: 
si Sórti el ka muda. 

Si Tera el ka deŝa: 

e' leba'l na petu! 


Si Sörti rasmunga: 
Suparason?... Divörsi?... 
Nen pa ka tenta! 


Berdianu luta ku si Sörti: 
si mujer forsadu! 


O el ta mata si Sörti 
o si Sörti ta mata’l. 


Si Sörti mata Berdianu? 


Erderu'l Berdianu 
‘esi nobu maridu! 

SUSIDADI'L BRANRURA 


Na Manus branku di Orópa 
soti na bo Mamái-Préta: 

es ŝuŝa'u bus Fiju 

ku ses brankura!... 


Pé ta anda na ĉon: 
e' ta ŝuŝa mas faŝi 
mas ĉeu y ŜuŜu 
mas tenpu e' ta sta! 


Afrika di Sul e bu pe: 

el sa ta parse os! 

mas Susu: 

Rakonŝedu linpéza 

di pretura'l bu Fijus 

y Susidadi'l brankura 

di ha Manus di Orópa 
moradu na el: 

es tene médu laba korpu 
pamodi agu sta kenti! 


SEDI'L NA TERA 


Lansol di agu frésku preña di bida 
ta bua na ha séu: 
na petu'l ña Tera disgrasa ta sende! 


Na Tera di bida preñada 
séu e ta Jobe e' ta nguli kuspiñu. 


P'el ka bota bariga | 
Lansol ta da'l pingu: | 
Sol ta bebe agu 

Lansol e' ta kema! | 


Na Téra ta bota bariga: 
böka abértu | 


sedi na alma! 


TA TRAZE-M DI LONZI 


Ĉeru ta traze-m di lon2i 
frangansa di ha Tera 
mizeria di ha Povu. 


Na ha piskös un mosöna 
ta foga-m dizuspéru 
di ha Povu sofokadu. 


Berdi nomi ña Tera ten 
` ĉeru seku di si ĉon 
gostu marelu di Aa Povu 
ku spritu sinzentu 
liberdadi na ĉabi. 


KAU KA SABI 


Na böka di alguns 
so bentu sa t'entra 
y alguns goli d'agu. 


Tripöna di alguns 

sa ta nguli tripiĥa: 

ka ten Rusa'l kumel! 
Fómi di fijus ja speja ' 
na róstu'l papa 


na spritu'l mamà: 


Rau Ra sabi. 
Kalku malgós: 


Komersianti ja ka pode fia! 
Biziñu ja ka pode da! 


28 


FESTA DI NATAL 


Fésta di Natal!: 


Na sidadi un frukifruki dismididu 
nervozu alienadu: 

baziu: 

ka sabi! 


Na föra un dia diferenti: 
Un ropa nöbu pensadu . 
ku tenpu buskadu. 

Un misa speradu 

sen nobidadi. 

Un almusu ku janta 
mijoradu. 

Un bizita di amigu 

sen abizu. 


Na sidadi un nerbu stikadu 
na gasta bida. 


Na fóra un pas speradu 
ku gostu na bida. 


PIKi=NTONI 


Piki-Ntöni sakedu 
na Onbru di Uzórgu 
ku piskös gindadu 
kabesa labantadu: 


N lé na si oju ma: 
Uzörgu e si petu 
Santiagu si korpu 
mar si baĥera 
peŝi si sabon! 


N sai na kutelu: 

si oju'l gatu sega-m! 

N kanba na kutelu: 
Munti Jan-Tebi biZia-m 
na labada'l si petu! 


Munti Jan-Tebi. 
e si brasu-diretu: 
sintinéla na guarda 
si piskös y si petu! 

MI NA MUNDU 


Na Praia detadu 
spajadu na Mundu: 


Kósta na Sinku di Zulu. 
Kabesa jobe Tarafal 
buska Purtugal ` 
tranka na Uzörgu. 


Ñas pé tenta diskoroña: 
San Tumé Angóla 
Afrika di Sul. 


Mo skérda palpa Sina 
faga Senegal ku l2itu 
kóre dédu na Grésia 
diskansa na India. 


Mo ndreta na buska Sili 
entra na Brazil 
rasmunga bóka abértu: 
N sai di Kauberdiñu 

N Giga Kauberdóna: 

Pa k’e sai di Kauberdi?... 


Réstu'l ña korpu?: 
Inĉidu'l ña Povu! 


NOS K'E KAUBERDI 


Sant'Anton San Bisenti 
San Nikulaú Santa Luzia 
Sal Bobista 

da kunpañéru mo 

nada pa Sotabentu. 


Maiu Santiagu 

Fogu Brava 

da kunpañéru mo 
nada pa Barlabentu. 


Grupu Barlabentu 
kontra ku Sotabentu: 


Ses pé na mar paraliza: 
es fla manteña ku beZu 
ki liga’s pa tudu ténpu! 


Pesis rodia's po batuku! | 
Sol ragala oju ta fobe’s! 
Cuba di bes en kuandu 
bota’s agu na ferbura! 


Sotabentu ku Barlabentu | 
brasadu na kunpañéru 
trisa pé labanta röstu 
jata sabi tamañu: 


Nu-ka ten nada 
mas nu ten nos: 
NOS K'E KAUBERDI! 

JUNTAMENTU—UNIDADI—RASAMENTU 


Dos grupu d'ifa 
dos rasa'l povu 
dos nómi un téra 
dos kultura strahu: 


Tudu junta pari 
Téra di Kauberdi 
Povu Kauberdianu: 


Na unidadi di Kultura 
kasamentu di Povu 


kusi Téra! 


SES KABELU BEJU 


Ses kabélu béju 
e un spihöna 
na ses bida: 


Na föra ta aguentadu. 
Na Praia ka ta maskaradu 
timenti ka parse diheru! 


` Seta identidadi?... 
ki pézu!... 


Karaga alienason riba'l kabésa 
pa tudu mundu oja disprézu 
di pröpi identidadi: 

Sta na mêdal... 


Intenson ka kel li?... 
- Kel li ki t'ojadu: 


flor di alienason 
nraisadu na kabésa! 

UN FORSA BUNI TU 


Séti Pitada di fé 

rafreska sangi'! Kauberdi. 
Seti. Sikra di speransa 

pega spritu'l Kauberdi. 
Séti Zulu di trabaju 

simia speransa'l Kauberdi. 
Seti Saltu di liberdadi 
éobe konfiansa'l Kauberdi. 
Séti Diki di suguransa 
npara pas di Kauberdi. 


Fé speransa trabaju 
liberdadi suguransa 

e un förti Kaðupada 

na mésa'l nos Téra 

pa nos Povu Rume 

kore Mar mo na bariga! . 


E un Forsa bunitu 
Ri ta flora na nos petu 
Disizon di soti mo 
na bolsu di Mahan! 


PREZU N'AGU 


Des böka boiadu n'agu 
ta pidi agu 
dentu d’agu: 


Agu speradu 

Giga: 

ka Eiga! 

Bökas razolve bebe sékura: 


sedi kre mata’s 
dentu d'agu! 


Na pirsigi bida 
k'es ka desa kapri 
es ta suha ku agu 
ki ta Susa ku es! 

DIFINISON 


Nlanpra Alarmi 
na ĉon d'Afrika 
ta limia mundu. 


Sofu Bida 

na Con d’Äfrika 
ta mata mórti 
pa korda bibus. 


Biĉu? Omi? Diós? 
Amilkar Kabral apenas. 


Oŝi bo e Purfumu na böka 
Speransa na oju di mundu. 


Ason Pensmentu n’ason 
Korason na mo di mundu. 


Konbiti di rafleson 
antis y dispos di ason. 


INKETASON 


OSI E MODI 


Des pratu di Dér 

ku alguns piri di Speransa: 
bu pobéza e bu kamiñu 

- pa vitória o perdison! 


Prizioneru di Mar ' 
bo e Prezon di bu fijus. 


Onti na mo di straĥu. 
Osi na di bu fijus 
dizentendedu! 


Onti bu poku gostu 
era tamañu. 


Oŝi e modi?... 

POR QUAL SEGUIRAS 


- Numa corda atada ao Umbigo 


do meu Povo 
balouco f 
entre Angustia e Esperança: 


“Vê-se o fim da garganta da Amargura. 


Duas estradas porém se Ihe abrem: 
uma para o Abismo sem fundo 
outra para a Montanha sem cume! 


Em qual entrarás?... 
Por qual seguiras 
meu Povo’... 


BEN FLA—M 


Na bo N ta pensa manenti 
sima N ta pensa na mi. ` 


Pensa na bo ku na mi 
tene-m Ra na mi Ra.na bo. 


Ben fla-m razon 
d'es mi-ku-bo 
sen-mi-sen-bo 
fia Téra 

ña Povul... 

KUS'E N AL FASE? 


Amor pa fia Retti ta kema-m... 
Prezon di ña Povu ta ĉoma-m 
Pozía di Tudu kre ĉuputi-m... 


Kus'e N al fase? : 
Na Retti inda ka kenta... 


Na Povu inda N ka ntende... 
Pozia ka da-m si vós!... 


RAFLESON 


DESA-M LENBRA-BU 


Pensamentu na bo . 

Partidu di Gobernu di fia Povu 
ka-sabi ta Cera 

na bóka'l ña miolu: 


Médu y suðeson sa ta ntupi 
Rabolison di Bida'l bu bida 
ku bu Povu 
pa bu Povu! 


Desa m lenbra-bu: 

Mas ki un Povu partidu 
y mijór 

e un Povu interu! 

SINKU ANU 


Un di Otubru di saténta y tres... 
Un di Otubru di saténta y oitu: 
Sinku anu! 


Sinku anu fóra'l ha Téra: 
na tera straĥu : 
ĥa tera! 


Sinku anu ña pensamentu 
suĥa ku bo Kauberdi! 


Sinku anu fora di bo: 
na bo N ka soti: 
di bo N ka sai!: 


Ka sinku óra. 
Ka sinku dia. 
ka sinku mes. 


SINKU ANU! 


PURDUA-M 


Purdua-m PAIGC: 
na bo N pensa 
sen N pensa-bu! 


Kantu bu mata Gera na Giné 
y bu toma kónta'l bu Kasa 
bu Luta ki parse-m kaba 
Staba apénas na komesu: 

Mi N ngana ña kabésa 

na pensa- bu nganadu! 


Afinal bu Korason 

Sta ratajadu ku mundu 
na bu Kasa 

pa bu Povut... 


Si na Géra bu tenba forsa 
bu Luta gósi 
sta ku raforsu : 


Pa dianti PAIGC: 
Mi e luta 
na bu Luta! 

SKOJE NA MAI... SKOJE NA POVU 


Mai e karni sen osu! 


Entri ña Mai ku ña Povu 
mijór skója e ka skóje. 


Si skója N ten ten di fase 
ña korason ta Gora sangi: 
N ta skoje ña Povu! 


Skoje ña Mai 

e skoje ña kabésa. 
Skoje ña Povu 

e skoje ña Mai! 


NA POVU SABE. 


Mar prende ha Téra. 
Na Téra prende ha Povu. 


Na Povu jobe téra: 
e' oja furminga fadigadu... 


Na Povu jobe mar: - 
e' oja atun ta bolokia... 
Na Povu jobe séu: 


e'oja miñotu ta spreta... 


Mar ku Téra prende ña Povu: 
es po Séu di sintinéla!... 


Mas ña Povu sabe: 
pa pesi pegadu 
mar ta ngodadu! 

KADA KABESA KADA SENTENSA 


Kada kabésa kada senténsa!: 
Gobérnu di ha Povu 
na Povu ta ntende poku. 


Kada kabésa kada senténsa! : 
Dimokrasia ta ruspeta. 
Ditadura ta pirsigi. 


Kada kabésa kada sentensa! : 
Di kada un mas kada un. 

Di nos tudu un povu berdi: 
mas Povu di Kauberdi! 


KA NU SRESE'L 


Ken ki ka sabe 
e sima ken 

ki ka ta ofa: 
Ka nu skese'|: 


Es ditadu e sabon 
di ntilizénsa 

pa nu ntende 

nos Gobérnu. 


E Óklu na nos vista 
pa nu oja nos Povu. 

KAUBERDI 


Sant'Anton San Bisenti 
Santa Luzıa San Nikuläu 
Santiagu : sinku ila: 
sinku santu. 


Bobista oĵa Sal 
pa salga Braba: 
e' po'l na Fogu: 
festa na Maiu! 


Sinku santu : di sinku ila 
es fase greŝa. 

Kes otu sinku 

pa kapela es kreba! 


Braba ba ta pidi Sal: 
Fogu pa kusia’l 

e bon pa Bobista! 

Maiu: bon tenpu pa festa! 


Santus pidi praga: 
Kauberdi?: Nos nómi'l kasa. 
Kau séku: hos bileti 


d'identidadit 


E LISON 


Non-liñamentu 
e funta mo 

ku tudu mundu: 
mijoramentu 

pa tudu mundu. 


E sende konsiénsa: 
ka ser di ningen 
mas ku tudu algen 
ser pa tudu algen. 


Kauberdi ka liñadu : 
e lison di 
non-lihamentu. 


Ken ki ka t'obi 
ta oja 

ki ka t'oja 

ta obi! 

TUDU KUSA 


Na fia Téra trabaju 
pa tudu ku tudu. 


Trabaju gosta mas di mujer! 
(Di mujer ti Suðu gosta!) 


Si algen na sönu flama ka si 


© ku es tabéta nu ta horda'l: 


Di parmahan pa noti 
pa familia ku Pais. 


Ku maridu noti-manse 
pa famila ku País. 


Féria?... Tioŝi ka suha ku el: 


Laba ropa linpa kasa 
liza ropa: pa si mo. 


Kabra porku galiña 
kaĉor gatu: na si mo. 


Bariga'l Rasa kojéta 
sabura'l kasa: na si mo. 


Batukaderas kanta: 
Tudu kusa: 
ña mai..ha mai! 


Nu debe rusponde: 
Tudu kusa: 
mu jer...mujer! 


SETI SPERANSA SETI SERTEZA 


Seti Dia na fase Povu! 
Seti Dia ku kiñentu Noti na kosta! 
Seti Dia ku Futuru interu na petu! 


Ku lus di seti Dia 
kiĥentu Noti nu ta limia 
Futuru interu nu ta pari 
na ragas di nos Mar 

na brasu di nos Tera! 


Seti pasu di Liberdadi 
ta molifika kiĥentu Noti 
di movimentu nferuŝadu 
ta rosa-nu Ŝuŝidadi 
simiadu na Oju'l spritu. 


Sinku di Zulu di satenta y sinku 
Sinku di Zulu di oiténta y dos: 
seti Speransa seti Serteza: 
Maĥan ki ĵa nu pari 

ta da-nu Nétu ki nu kre! 

INTIRVENSON 


OU AGORA... OU NUNCA 


. Em dez ilhas acorrentado 
quinhentos anos 
no mar de sofrimentos. 


Sofrimentos foram 
tua casa e panela 
tua cama e liberdadel 


Un ano longe de ti 
contigo dentro: 
sou sofrimento! 


Sorriso verde da Espera nca 
no céu da Certeza azul 
agora te estendea mao: 


Sofrimentos de hoje 
amanhä e depois 
sofre-os agora: 


Teu Amanhä 
meu Povo 

ou AGORA 
ou NUNCA! 


OA) 
No) 

Kredu o ka kredu 
Ami edi bo sértu 
Undi y modi ki N sta! 
Bida di meu edi bo: 


El ben mora nami. 

Rudi gólpi na bu petu 
Dimöni ka para da. Mas 
Inda Diös ka para konsola’u! 


Na óra ka Giga inda: 
Ami N meste-bu ha Ora! 


Toma pulsu di bu Dör 
Entri bu Onti y Mañan 
Rodia bu fijus ku jetu: 
Anda! Fase-nu ntende-bu! 


JA CIGA TENPU 


Nu fase’! korda!... 
Nu fase'l subi! 


Kauberdi ja bu durmi Geu: 
Tinos séklu kinzi 

bu durmi na mar. 

Es diskubri-bu 

bo bu ka korda. 


Cuputada palmada: 
bo bu ka korda! 

Es violenta-bu korpu 
bu alma tanbe: 

bu ka desa durmi! 
Bo &raunvirzi: 

es fase-bu fijus: 

bo bu ka korda! 


Bu dota bu fijus 
bu da's bu kariñu: 
senpri na kadia. 
Senpri na tristeza 
bu suste bu fijus 
sen ki bu korda! 
Bo bu mamanta’s 
bo du aduka's 
mas bu ka korda! 

Bu da’s bu miju 
kaĉupa ku karni 
fiŝon ku toŝiĥu. 
Tenterén kamöka 
masa ku galina 
kuskus ku leti. 
Papa ku mantega 
kuskus ku mel: 
bo bu ka korda! 


Bu fijus kume 
bebe durmi. 

Bu fijus korda 
bisti laba. 

Bu fijus brinka 
trabaja kansa. 
Bo bu ka korda! 


Goiaba laranza banana 
mangi Zanbri mamun. 
Mandióka ku karni batata 
“ku peði mandiöka ku leti. 
Kana pa heme kalda 

pa bebe grögu pa kenta. 


- Bu fijus goza kanta: 
bu oju k’abri! 


Suveru k’abri 
bu korpu seka: 
bu fijus Gora! 
“Boi lamenta 
Rabra pidi 
Rabalu mórel 


Bu fijus duense 
more fuŝi, 

Ningen ka konŝe'u 
tudu kre-bu ĉeu : 
bu ten ki korda! 


Peŝi ĉeu na mar 
galiĥa na matu 
makaku na róta. 
Sal na mar pa tra 
masapé ta dana 
praia pa splora. 
Viĥu pursulana 
kal kafé siméntu: 
tudu ta spéra! 


Bu fijus e speransa: 


J'es spéra ĉeu : 
bu ten ki korda! 

Bu ten ki abri oju 
bu korason tanbe: 
bu fijus kre’u Ceu! 
Bu ten ki korda 
pa bu fla’s segrédu 
y da's bu tizoru! 


Ja bu sara oju. 
Abri'l tudu: 

nu sa ta spera'u! 
Alegria na röstu 
korazi na petu 
forsa Geu na brasu. 
Tristezanaun 
medu sta na otu 
speransa na bo! 


Konseja bu fijus 
mostra's bu kamiñu 
traze's union. 
Inŝina's amor 


insina's trabaja 


fase's junta mo. 
Korda di bu sónu 
ben korda's di sónu 
p'es korda'u tanbe! 


Nu fase'l korda!... 
Nu fase'l subi! 


Ai ki sabura na Téra'l ña petu!: 


Kantu ténpu di razisténsa 
Rodijadu ku konfuzentus 
Inpadu di sabidésa ku 
Oju na faka pa korta'u 
Lingua ki ka perde fala 
Untadu di umifason! 


Na Vós: ku gana es fikat... 
Arma go konpo sta! 


Labanta bu rapika pena ĉon!... 
Inĉi bu pulmon ku bentu frésku!... 
Na bu pérna finka batuku!... 

Gaĥa mundu ku bu vos di petu!: 
Undi bu pasa deŝa mundu simiradu! 
Ago da mundu ki fase: sen sabidésa! 


Lonzi di bo médu di manan!: 
Inda ka ĉiga'u tormentu di onti2... 
Na róta di bu storia ragaĉa pé 
Gadaĥa sustedu na bu forsa. Deŝa 
Uba tudu kaĉor ki oĵa finadu!: 
Abo bu meste so kridita na bo! 


Di bo e mi. Na vos tanbe: 
IndaN sa ta spéra bu órdi! 
Na sirbintía na bo N ta poi: 
Amie bu kiriadu! I 

Tudu ku oju na bu petu y na bu tras-di-kasa!... 


Entra liberdadi na bu petu. El trata lógu di 
Ronba diki'l gripi ki bafa-bu vós: 
Agora bu forsa sta na mo di bu dizezu! 


Da ken ki liberta’u mas forsa: 
Ingri kaminu sta'l pa dianti! 


- Neme bu nguli bianda'l bu Téra!.. 


Ami N ta juda-bu po na bóka!... 


Gentis:nu kanta nu dansa nu jata: 
E di nos mo Vös di nos Povu! 


Nu nguli un grögu riba dun kuskus ku mel... 


Toma stensu pa kontentamentu Cora sabura! 


-ISí!!!... Amor oši pa fase amor ti na spajigal!... 


Nu 


KA BU KUDI'S 


Na Povu: 
speransa sénpri 
vontadi förti 
korazi feu! 


Ceu algen so toja bu frakéza. 
Alguns ta lamenta’u... 
Otus ta ĉakota'u! 


Ka bu kudi's: 
Deŝa's ses razon! 
Mostra's bu razon! 


Fiju'l fartura 

pa fase algun kusa 
Ceu el ta dana: 

- El ka konŝe modi 
ki kusa ta kusta! 


Ku Ceu el ta fika 
p'el fase algun kusa: 
el ka sabe ntende 
ma na rokadu 

ki lansol ta batidu!: 

O el ta lamenta'u... 
O el ta ĉakota'u! 


Abo fiju'l pobréza 

bu mama leti'| mizéria: 
konse bu pobréza 

sai di bu mizéria 

pega bu pobréza 

kema bu mizéria 
spludi bu pobréza 

ta sai bu rikéza! 


Dipos purgunta's: 
Ka da-hos burgóña?... 


Mas: 


Ka bu lamenta’s... 
Ka bu ĉakota's! 

Bu tra-m di bo bu ka largam . 
O Tera ki ta nortia-m... o Povu ki ta limia-m! 


Kiria rais na kabésa di bu petu! 
Ira bu ka meste. Mas durmi ku midida! 


Ten forsa na bu Rora3il 

Entra na bo ku bu pé! 

Na mi fa fé ki sta na bo! 

Es ña trabaju y pensamentu ta 

Mete-m oju na bo y bu korason na ha petu! 


Lon2i'l bo mas dentu'l bo 
Inda e bo Ri tene-m lit 

KORASON DI MUNDU 


O Mamai-Grandi 
- Korason di Mundu: 
‘Lus di bu misteri 
tene-m oju sima faka 
pregadu na bu petu! 


Sédu bu labanta kabésa. 
Kantu bu sara ofu 

na bu kabesa IZitu 

flora sibilizason. 


Sonu da'u 

bu fiĉa oju 

IZitu muruêa... 
Simenti di IZitu 

nase na Oropa flora: 
Bentu ki fase 

ka deŝa Oröpa durmi. 
Ĉuba ku Sol 

ka desa'l falta flOr. 


Abo mósta'l sonu morde-bu: 
e' larga-bu tudu si benenu. 
Anos bu fiju maĉu ku femia 
ku agu friu nu ta laba'u kabesa 
ku un forti kafe kenti 

nu kre korda'u di sonu 

pa bu fla-nu keĥa e bo! 


Bu tene kumiðon na pe: 

bu sönu di mórti tene’! ku friu 
sen pašénša spera'u korda. 
Mas s'e prigozu anda Ru sónu 
e modi anda na sónu?... 


Orópa ku si duénsa'l falta'l sonu 
e' skese ma si flór e bu simenti: 
e' violenta'u Rorpu abértu 

di bus fiju e' fase I 

si boi ku si baka 

si buru'l karétu 

si köfri si kama! 


Nu sa ta grita-bu 
na obidu'l bu sönu 
ku sen lingua na böka: 


MAMAI AFRIKA 
ben mostra Mundu 
lenbra'| 

bu KORASON! 

SURIZU BERDI 


Ogi Mugabi da-bu na Zinbabue 
un palmadiña na oju'l pé: 
palmada di bu fiju ku bu fijus 
arma sperta'u sangi na korpu! 


Bu sara oju bu jobe bu Mugabi: 
flora na bu róstu surizu berdi!... 
Dega-m entra ku Mugabi na bu petu 
pa nu rabenta batuku noti-manŝe: 
tudu bu fiĵu pa finka tornu 

na ĉon di bu spritu na febri 

di bu korpu Mamái Afrika! 


BASKUJA 


Kauberdi 
téra séku 
speransa berdi 
koraZi di asu: 


Si bu jobe lonzi 
mar ta taja'u 
seu ta sonbra’u: 


Seu e tejadu 
mare paredi 
di bu kadia: 
abértu na bu pé 
“sta si lisérsi 
k'e bu rikéza! 


“Rega bu speransa 
baskuja bu kadia 
k'e kófri'l bu sabura 
ĉabi'l bu liberdadi! 


AFRIKA DI SUL 


Afrika di Sul 
bo e burgóña 
diburgöhaki bo e 
pa Mamái Afrika. 


Bu burgöna 

e skrabidon 

Ri bu sta n'el: 
Algen strahu 
entra'u na kasa 
violenta'u Rorpu 
- alma'l bu fijus: 
fase'u si bariga 
si suguransa 

si burgóña! 


Mas Afrika di Sul 

bo e pe di Mamäi Afrika 
ki strañu inci di frida. 
Nu ten ki kura'u 


pa Mamäi anda! 


Y stranu?: 
O e' ta seta bu saudi 
oe' tapo pé na Kamiñu! 


SINKU DI ZULU... SINKU ANU 


Sinku di Zufu di Oiténta: 
Sinku anu di Ndipendénsa! 


Sinku di Zufu: 
dia di sabura 
panos Téra 

di suna sabura 
pa nos Povu! 


Ndipendensa aéa-nu 

na dipendensa di ĉuba. 
El po nos bariga na 
ndipendensa di ĉuba 
dipendénsa'| stranZeru. 


Oŝi dia di gaĥa forsa 

pa nu pensa nos Pasadu 
e dia tanbe di gaĥa spritu 
pa nu fase nos Futuru: 
Nu luta ku spritu 

pa nu fase Ndipendénsa 
ki nu toma y nu ka tene! 

ARIKI TUGA 


Bu éinta na ragas di ña Povu: 
Na Povu abri'u si duspénsa: 
si rikéza abri'u oju! 


Bu koje rikéza 
ki bu skoje: 
Rikéza'l ha Povu 
rikise ku bo! 


Na lingua'l ha Povu 
mi N ta gardise-bu 
ku spritu'l si lingua: 


Dids pega'u na mo 
Ariki Tuga! 


SKÓLA NA NOS TÉRA 


Skóla na nos Téra 

ka Skóla di nos Téra: 

lingua strañu ta kuspi-nu si kultura 
ki ta nbora-nu nos Kultura. 


Nu ka ten médu di nos?: 
Ka nu kóre mas! 


Nu.fase nos Lingua 
linpa-nu Kultura! 


Ku nos Povu nu koba 
lisérsi di nos Skóla! 
Méstri-d'óbra? 

Nos Lingua 

pa nos Genti! 

